РЕПУБЛИКА СРБИЈА

НАРОДНА СКУПШТИНА

Одбор за привреду, регионални развој,

трговину, туризам и енергетику

01 Број 06-2/111-22

8. септембар 2022. године

Б е о г р а д

3АПИСНИК

ПРВЕ СЕДНИЦЕ ОДБОРА ЗА ПРИВРЕДУ, РЕГИОНАЛНИ РАЗВОЈ, ТРГОВИНУ,
ТУРИЗАМ И ЕНЕРГЕТИКУ, ОДРЖАНЕ 7. СЕПТЕМБРА 2022. ГОДИНЕ

Седница је почела у 12,05 часова.

Седницом је до избора заменика председника Одбора председавао народни посланик Драгомир Карић, најстарији присутан члан Одбора и мр Дејан Раденковић, који је наставио председавање након избора за председника Одбора.

Поред председавајућих, седници су присуствовали чланови Одбора: др Александра Томић, Живан Бајић, Зоран Томић, Верољуб Арсић, Тијана Давидовац, Татјана Медвед, Снежана Пауновић, Павле Грбовић, Далибор Јекић, Миодраг Гавриловић, Зоран Зечевић, Небојша Зеленовић и Марија Јевђић.

Седници је присуствовао заменик одсутног члана Одбора: Ненад Томашевић (заменик члана Одбора Зорана Сандића).

Седници је присуствовао и заменик присутног члана Одбора Радован Тврдишић.

Седници није присуствовао члан Одбора Ђорђе Станковић, нити његов заменик.

Председавајући је констатовао да је у складу са чланом 25. став 3. Пословника Народне скупштине одређен следећи

Дневни ред

1. Избор председника Одбора;
2. Избор заменика председника Одбора.

Прва тачка дневног реда- **Избор председника Одбора**

На предлог народног посланика Снежане Пауновић, Одбор је једногласно изабрао мр Дејана Раденковића за председника Одбора. „За“ је гласало 16 чланова Одбора.

Мр Дејан Раденковић је захвалио на избору и преузео председавање седницом Одбора. Истакао је да ће Одбор бити отворен за све предлоге, иницијативе и сугестије.

Друга тачка дневног реда **-** Избор заменика председника Одбора

На предлог председника Одбора мр Дејана Раденковића, Одбор је већином гласова (15 гласова „за“ и један „уздржан“) изабрао народног посланика др Александру Томић за заменика председника Одбора.

У краткој дискусији, народни посланици су изнели своје ставове, мишљења и истакли питања о којима је потребно разговарати: јавна набавка апарата у здравственим установама; узроци и последице повећања цене струје; извештај директора ЕПС о стању у предузећу. Председник Одбора је истакао да је отворен за све предлоге и сугестије у складу са Пословником.

У дискусији су учествовали Драгомир Карић, Зоран Зечевић, Далибор Јекић, Небојша Зеленовић и Татјана Медвед.

 Седница је закључена у 12 часова и 30 минута.

 Седница је преношена у live stream-у и тонски снимана, а видео запис се налази на интернет страници Народне скупштине.

 СЕКРЕТАР ПРЕДСЕДНИК

 Александра Балаћ мр Дејан Раденковић